30/01/2012 | Administración LocalMunicipal
Cariño
Comunicación en relación ao cumprimento da Lei 3/2007, do 9 de abril, de prevención e defensa contra incendios forestais de Galicia

Sendo descoñecidos os domicilios dos titulares das parcelas sobre as que se INCOA expediente de reposición da legalidade, segundo dispón o artigo 59.5 da Lei 30/1992, do 26 de novembro de réxime xurídico das administracións públicas e do procedemento administrativo común, procédese á súa practica mediante o anuncio no Boletín Oficial da Provincia e no taboleiro de Edictos do Concello, polo que se fai público para o coñecemento dos interesados a quen debe servir de notificación, informándolles do seguinte: PROVIDENCIA DE ALCALDÍA Logo de ver o escrito presentado por Dona Trinidad Rosa Dumitra Breto Tauriz, do día 25 de agosto de 2009, no que expón “desde el temporal Klauss, uno de los árboles caidos permanece sin recoger con los cables enrollados, estando parte del árbol en un terreno de mi propiedad. Por otro lado en un lateral de la casa hay una propiedad en la que están plantados unos eucaliptos con unas dimensiones que constituyen un grave peligro para la casa y los que habitamos en ella”, solicitando “que sea retirado el árbol caido y que los eucaliptos que constituyen un grave peligro sean cortados”, Logo de ver a comunicación feita a Dona Wendy Jane Ariste Ortigala e Dona Enea Lievana Voisin o día 15/12/2010 BOP nº 237 do 15 de decembro de 2010, na que se indicaba o seguinte: “PRIMEIRO.- Poñer en coñecemento do denunciado que, podendo estar a parcela sinalada a continuación, incumprindo o disposto na Lei 3/2007, do 9 de abril, de prevención e defensa contra os incendios forestais de Galicia, teñen a obriga de: A) Xestionar a biomasa vexetal nunha franxa de 100 metros arredor de calquera núcleo poboacional, edificación, urbanización, depósito de lixo, cámpings, instalacións recreativas, obras, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados nesta lei e na súa normativa de desenvolvemento. Ademais nos 50 metros desde a estrema da propiedade non poderá haber as especies sinaladas na disposición adicional terceira desta lei (piñeiros, mimosas, acacias, eucaliptos, queirugas, carqueixas, xestas, carpazas, piornos, fentos, silvas, toxos). B) Manter as parcelas situadas dentro do ámbito do núcleo rural e de solo urbano libres de repoboacións forestais das especies sinaladas na disposición adicional terceira desta lei (piñeiros, mimosas, acacias, eucaliptos, queirugas, carqueixas, xestas, carpazas, piornos, fentos, silvas, toxos). SEGUNDO.- Advertir ao denunciado que de quedar verificada polos servizos municipais que na parcela da sua propiedade existe algunha das especies mencionadas na disposición adicional terceira da referida Lei, estaría incumprindo a obriga transcrita nos parágrafos anteriores. En consecuencia procederase, ó abeiro do artigo 22 da Lei á incoación do procedemento previsto no que se lle ordenará a xestión da biomasa nos termos previstos no art 21.1. b) da Lei, concedéndolle un prazo de 15 días para a adecuación das parcelas ó ssinalado no punto primeiro dende a recepción da notificación do acordo de incoación. Así mesmo, de ser o caso, darase translado das actuacións practicadas á Xunta de Galicia, como órgano competente para a tramitación do pertinente expediente sancionador, toda vez que o incumprimento da obriga de xestionar a biomasa consonte o previsto no artigo 21.1. b) e da prohibición de repoboacións de plantacións en solo urbano e de núcleo rural, constitúe infracción en materia de incendios, ó abeiro do disposto na Lei 3/2007.” Logo de ver os informes dos días 06/08/2009 e 20/01/2012, dos que se desprende a situación irregular da parcela de referencia catastral: 15095A013035140000OI, da que é titular, segundo os datos catastrais Dona Wendy Jane Ariste Ortigala e a parcela 15095A013035120000OD da que é titular, segundo os datos catastrais Dona Purificación breijo Piñón, INCOASE expediente de reposición da legalidade correspondente á parcela e se lles dá audiencia no sentido do disposto no art.84 da LRJPAC (Lei do réxime xurídico e do procedemento administrativo común), para que no prazo de 10 días aleguen e presenten os documentos ou xustificacións que estimen oportunas. Cariño, 20 de xaneiro de 2012 A alcaldesa Asdo: Purificación Seixido Gómez